Det er også blitt bevart hus fra den gamle møllen og området kalles idag Mølleparken. I dag er to kvernhus og et tørkehus godt bevart i sitt opprinnelige miljø ved havnen på Tau. De gamle møllehusene ligger like ved den mer moderne Tou Mølle og gir et godt inntrykk av forskjellen mellom gammelt og nytt. Den gamle møllen er fullt ut brukbar og alle vannrenner og vasshjul er intakte. I Mølleparken ligger også den gamle direktør- og representasjonsboligen (Villa Tou) som ble kjøpt av Strand kommune i 2000. Kommunen har planer om å lage et kultursenter på eiendommen og det er opprettet en stiftelse som arbeider med dette – Mølleparkens Venner.